A vártnál nagyobb mértékben esett vissza Magyarország bruttó államadóssága, ami 2018 végén a GDP 70,9 százaléka volt - derül ki a pénzügyi számlák előzetes adataiból, melyeket hétfő reggel tett közzé az MNB. Az államháztartás nettó finanszírozási képessége a nemzeti össztermék -2,2 százaléka volt tavaly, míg a háztartások esetében a GDP 5,9 százalékát tette ki a finanszírozási képesség.